ঋতেন্দ্রনাথ ঠাকুর

ঋতেন্দ্রনাথ ঠাকুর ( ২৭ ডিসেম্বর ১৮৭০ - ১৯৩৬)সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১০৪,  ছিলেন মহর্ষি দেবেন্দ্রনাথ ঠাকুরের প্রৌত্র।

জীবনী
ঋতেন্দ্রনাথের জন্ম ১৮৭০ খ্রিস্টাব্দের ২৭ ডিসেম্বর কলকাতার জোড়াসাঁকো ঠাকুরবাড়িতে। পিতা হেমেন্দ্রনাথ ঠাকুর ও মাতা নীপময়ী দেবীর তিন পুত্র ও আট কন্যার মধ্যে তিনি ছিলেন চতুর্থ সন্তান ও তৃতীয় পুত্র। রবীন্দ্রনাথ ছিলেন তার পিতৃব্য। প্রতিভাবান সাহিত্যিক হয়েও সবার অলক্ষে রয়ে গেছেন তিনি। তাঁর আগ্রহের জগৎ ছিল বিচিত্র। তার দক্ষতা ছিল সাহিত্যের নানা ক্ষেত্রেই। গদ্য-পদ্য দুই ধরনের রচনাতেই ছিলেন সাবলীল। গতানুগতিক বিষয়বস্তু, যেমন- খাদ্যদ্রব্য, দেবদেবীর বাহন, আসবাবপত্র পালিশের নিয়ম  নিয়ে লিখেছেন নিবন্ধ। সাধনা পত্রিকায় তিনি কবিতা লিখতেন। কবিখ্যাতিও লাভ করে 'কবিভাস্কর' উপাধিতে পরিচিত হন। ১৮৮৬ খ্রিস্টাব্দে (১২৯৩ বঙ্গাব্দের শুরুতে) ঠাকুরবাড়ির ছেলেমেয়েরা যে ভাইবোন সমিতি গড়েন, ঋতেন্দ্রনাথ ছিলেন তার একজন উৎসাহী সভ্য।  ঠাকুরবাড়ি হতে প্রকাশিত মাসিক পত্রিকা পুণ্য মূলত মহিলাদের দ্বারা পরিচালিত হলেও ভগিনী প্রজ্ঞাসুন্দরী সাংসারিক কাজে ব্যস্ত থাকায় তিন বছর সম্পাদনা করেন। তাঁর রচিত গ্রন্থগুলি হল -
মুদীর দোকান (১৯০৯ - প্রথম প্রকাশ)
জয়ন্তী
সপ্তস্বরা (কাব্যগ্রন্থ)
পদ্মরাগ (কাব্যগ্রন্থ)

খাদ্যসংস্কৃতি নিয়ে রচিত "মুদীর দোকান" ঋতেন্দ্রনাথের সরস রচনার সংকলন প্রথম ১৯০৯ খ্রিস্টাব্দে প্রকাশিত হলেও, বিষয় বৈচিত্র্য ও লেখার গুণ ও মানে দ্বিতীয় সংস্করণ প্রকাশিত হয় ১৯৩৭ খ্রিস্টাব্দে। প্রায় বাহাত্তর বৎসর অপ্রকাশিত থাকার পর ২০০৮ খ্রিস্টাব্দে পুনঃপ্রকাশিত হয় রচনার অভিনবত্ব তুলে ধরার জন্য 
। 
ঋতেন্দ্রনাথের নেশা ছিল নাট্যাভিনয়। ১৮৮২ খ্রিস্টাব্দে জোড়াসাঁকোর বাড়িতে কালমৃগয়া নাটকে অন্ধমুনির পুত্রের ভূমিকায় অভিনয় করেন। বাল্মিকী প্রতিভা-য় রবীন্দ্রনাথের সঙ্গেও অভিনয় করেছেন।

পারিবারিক জীবন ও জীবনাবসান

ঋতেন্দ্রনাথ ১৯০১ খ্রিস্টাব্দে রমানাথ ঠাকুরের দৌহিত্র অমিয়নাথ মুখোপাধ্যায়ের তৃতীয় কন্যা অলকা দেবীকে বিবাহ করেন। তাদের সন্তান  ক্যালকাটা গ্রুপের  প্রতিষ্ঠাতা চিত্রশিল্পী সুভো ঠাকুর। ঋতেন্দ্রনাথ ১৯৩৬ খ্রিস্টাব্দে হৃদরোগে আক্রান্ত হয়ে পরলোক গমন করেন। ছোটবেলা থেকেই সুভোর বিদ্রোহ ছিল পরিবারের বিরুদ্ধে। তাই পিতার মৃত্যুর পরই সুভো পৈতৃক সম্পত্তির অংশ নিয়ে ঠাকুরবাড়ি ছাড়ে যান।

তথ্যসূত্র

বিষয়শ্রেণী:১৮৭০-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:ঠাকুর পরিবার
বিষয়শ্রেণী:বাঙালি লেখক
বিষয়শ্রেণী:ভারতীয় লেখক
বিষয়শ্রেণী:ভারতীয় কবি